Neuvoston 28 päivänä lokakuuta 1999 Euroopan yhteisöjen perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 1/2000 Euroopan parlamentin ja neuvoston direktiivin antamiseksi elintarvikkeena käytettävistä kaakao- ja suklaatuotteista



Virallinen lehti nro C 010 , 13/01/2000 s. 0001 - 0013



Neuvoston 28 päivänä lokakuuta 1999 vahvistama YHTEINEN KANTA (EY) N:o 1/2000 Euroopan parlamentin ja neuvoston direktiivin 2000/.../EY antamiseksi elintarvikkeena käytettävistä kaakao- ja suklaatuotteista (2000/C 10/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), noudattavat perustamissopimuksen 251 artiklassa määrättyä menettelyä(3), sekä katsovat seuraavaa: 1) Edinburghissa 11 ja 12 päivänä joulukuuta 1992 kokoontuneen Eurooppa-neuvoston päätelmien mukaisesti, sellaisena kuin ne on vahvistettu Brysselissä 10 ja 11 päivänä joulukuuta 1993 kokoontuneen Eurooppa-neuvoston päätelmillä, tiettyjä elintarvikealan vertikaalisia direktiivejä olisi yksinkertaistettava siten, että huomioon otetaan ainoastaan ne olennaiset vaatimukset, jotka mainituissa direktiiveissä tarkoitettujen tuotteiden on täytettävä, jotta ne voivat vapaasti liikkua sisämarkkinoilla. 2) Elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä 24 päivänä heinäkuuta 1973 annettua direktiiviä 73/241/ETY(4) perusteltiin sillä, että erot useita kaakao- ja suklaatuotteita koskevien kansallisten lainsäädäntöjen välillä voivat haitata tuotteen vapaata liikkuvuutta ja näin vaikuttaa suoraan yhteismarkkinoiden toteuttamiseen ja toimintaan. 3) Edellä mainitussa direktiivissä oli siten tarkoitus vahvistaa määritelmät ja yhteiset säännöt kaakao- ja suklaatuotteiden koostumuksesta, valmistustiedoista, pakkauksista ja merkinnöistä siten, että niiden vapaa liikkuvuus yhteisössä varmistetaan. 4) Näitä määritelmiä ja sääntöjä olisi muutettava siten, että otetaan huomioon tekniikan kehittyminen ja kuluttajien makutottumuksissa tapahtuneet muutokset, ja ne olisi mukautettava yhteisön yleiseen elintarvikelainsäädäntöön ja erityisesti merkintöjä, makeutusaineita ja muita sallittuja lisäaineita, aromeja, uuttamisliuottimia ja analyysimenetelmiä koskevaan lainsäädäntöön. 5) Eräissä jäsenvaltioissa on sallittua lisätä suklaatuotteisiin muita kasvirasvoja kuin kaakaovoita enintään viiteen prosenttiin asti. 6) Tiettyjen muiden kasvirasvojen kuin kaakaovoin lisääminen suklaatuotteisiin enintään viiteen prosenttiin asti olisi sallittava kaikissa jäsenvaltioissa. Tällaisten kasvirasvojen olisi oltava kaakaovoita vastaavia ja ne olisi sen vuoksi määriteltävä teknisin ja tieteellisin perustein. 7) Sisämarkkinoiden yhtenäisyyden takaamiseksi on kaikkien tämän direktiivin soveltamisalaan kuuluvien suklaatuotteiden voitava liikkua vapaasti yhteisössä tämän direktiivin liitteen I määräysten mukaisin myyntinimityksin. 8) Kuluttajille myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annetussa neuvoston direktiivissä 79/112/ETY(5) ja vahvistettujen elintarvikkeiden merkintöjä koskevien yleisten sääntöjen nojalla on mainitun direktiivin 6 artiklan mukaisesti tehty pakolliseksi erityisesti ainesosaluettelon laatiminen. Nyt säädettävässä direktiivissä ulotetaan direktiivin 79/112/ETY soveltamisala koskemaan kaakao- ja suklaatuotteet, jotta kuluttajalle annettaisiin oikeaa tietoa. 9) Kuluttajille olisi ainesluettelon lisäksi taattava oikean, neutraalin ja objektiivisen tiedon saanti silloin, kun suklaatuotteisiin on lisätty muita kasvirasvoja kuin kaakaovoita. 10) Toisaalta direktiivissä 79/112/ETY ei suljeta pois sellaista suklaatuotteiden merkintää, jonka mukaan tuotteeseen ei ole lisätty muita kasvirasvoja kuin kaakaovoita edellyttäen, että tieto on oikeaa, neutraalia ja objektiivista eikä johda kuluttajaa harhaan. 11) Tiettyjä tällä direktiivillä varattuja myyntinimityksiä käytetään tosiasiassa yhdistellyissä myyntinimityksissä, jotka on hyväksytty tietyissä jäsenvaltioissa kuvaamaan tuotteita, joita ei voida sekoittaa tässä direktiivissä määriteltyihin tuotteisiin. Tällaiset nimitykset olisi näin ollen säilytettävä, mutta niitä olisi käytettävä direktiivin 79/112/ETY ja erityisesti sen 5 artiklan mukaisesti. 12) Direktiivin 73/241/ETY antamisen jälkeen tapahtuneen sisämarkkinoiden kehityksen perusteella "taloussuklaata" voidaan pitää "suklaana". 13) Olisi säilytettävä direktiivillä 73/241/ETY säädetty poikkeus, jonka mukaan Yhdistynyt kuningaskunta ja Irlanti voivat sallia alueellaan nimityksen "milk chocolate" käyttämisen "maitosuklaasta, jonka maitopitoisuus on korkea". Englanninkielinen nimitys "milk chocolate with high milk content" olisi kuitenkin korvattava nimityksellä "family milk chocolate". 14) Tässä direktiivissä rajoitutaan perustamissopimuksen 5 artiklan kolmannen kohdan nojalla ja suhteellisuusperiaatteen mukaisesti siihen, mikä on tarpeen perustamissopimuksen tavoitteiden saavuttamiseksi. 15) Kun tätä direktiiviä tulevaisuudessa mukautetaan elintarvikkeita koskeviin yhteisön yleisiin säännöksiin ja sen tiettyjä säännöksiä tekniseen kehitykseen, komissiota avustaa neuvoston päätöksellä 69/414/ETY(6) perustettu pysyvä elintarvikekomitea. 16) Jottei luotaisi uusia vapaata liikkuvuutta haittaavia esteitä, jäsenvaltioiden olisi pidättäydyttävä antamasta näitä tuotteita koskevia sellaisia kansallisia säännöksiä, joista tässä direktiivissä ei säädetä, OVAT ANTANEET TÄMÄN DIREKTIIVIN: 1 artikla Tätä direktiiviä sovelletaan liitteessä I määriteltyihin elintarvikkeena käytettäviin kaakao- ja suklaatuotteisiin. 2 artikla 1. Liitteessä II määriteltyjä ja siinä lueteltuja muita kasvirasvoja kuin kaakaovoita voidaan lisätä liitteessä I olevan A jakson 3, 4, 5, 6, 8 ja 9 kohdassa määriteltyihin suklaatuotteisiin. Tämän lisäyksen osuus saa kaakaovoin vähimmäispitoisuutta tai kaakaokuiva-aineen kokonaismäärää alentamatta olla enintään 5 prosenttia lopullisesta tuotteesta, jonka kokonaispainosta on ensin vähennetty liitteessä I olevan B jakson mukaisesti käytetyt muut syötävät aineet. 2. Suklaatuotteita, jotka 1 kohdan mukaisesti sisältävät muita kasvirasvoja kuin kaakaovoita, voidaan pitää kaupan kaikissa jäsenvaltioissa edellyttäen, että niiden 3 artiklassa säädettyjä merkintöjä täydennetään näkyvällä ja helposti luettavalla maininnalla: "sisältää kaakaovoin lisäksi muita kasvirasvoja". Maininnan on oltava samassa näkökentässä kuin ainesosaluettelo, siitä selvästi erillään, vähintään yhtä suurella tekstillä, lihavoituna ja myyntinimikkeen läheisyydessä; tämän vaatimuksen estämättä myyntinimike voi esiintyä myös muualla. 3. Mahdolliset liitettä II koskevat muutokset tehdään perustamissopimuksen 95 artiklassa määrättyä menettelyä noudattaen. 4. Komissio tekee perustamissopimuksen 95 artiklan mukaisesti tarvittaessa ehdotuksen liitteen II luettelon muuttamisesta viimeistään ...(7), ottaen huomioon tämän direktiivin vaikutuksista kaakaota ja muita kasvirasvoja kuin kaakaovoita tuottavien maiden talouksiin tehdyn asianmukaisen tutkimuksen tulokset. 3 artikla Direktiiviä 79/112/ETY sovelletaan liitteessä I määriteltyihin tuotteisiin seuraavin edellytyksin: 1. Liitteessä I luetellut myyntinimitykset on varattava ainoastaan liitteessä tarkoitetuille tuotteille, ja nimityksiä on käytettävä kaupassa osoittamaan näitä tuotteita. Kuitenkin sen jäsenvaltion säännösten ja vakiintuneiden käytäntöjen mukaisesti, jossa tuote myydään kuluttajalle, näitä myyntinimityksiä voidaan käyttää myös täydentävästi osoittamaan muita tuotteita, joita ei voida sekoittaa liitteessä I määriteltyihin tuotteisiin. 2. Kun liitteessä I olevan A jakson 3, 4, 5, 6, 7 ja 10 kohdassa määriteltyjä tuotteita myydään lajitelmina, niiden myyntinimitykset voidaan korvata nimityksillä "suklaalajitelma" tai "täytesuklaalajitelma" taikka samankaltaisilla nimityksillä. Tässä tapauksessa ainesosaluettelo voi olla kaikille lajitelman tuotteille yhteinen. 3. Liitteessä I olevan A jakson 2 kohdan c ja d alakohdassa sekä 3, 4, 5, 8 ja 9 kohdassa määriteltyjen kaakao- ja suklaatuotteiden merkinnöissä on ilmoitettava kaakaokuiva-aineen kokonaispitoisuus lisäämällä ilmaus: "kaakaokuiva-ainetta vähintään ... prosenttia". 4. Liitteessä I olevan A jakson 2 kohdan b alakohdassa ja A jakson 2 kohdan d alakohdan jälkimmäisessä virkkeessä tarkoitetuissa tapauksissa merkinnöissä on ilmoitettava kaakaovoipitoisuus. 5. Liitteessä I tarkoitettuja myyntinimityksiä "suklaa", "maitosuklaa" ja "kuorrutesuklaa" voidaan täydentää tiedoilla tai kuvauksilla, jotka liittyvät laatuvaatimuksiin, jos tuotteet sisältävät seuraavat pitoisuudet: - suklaassa kaakaokuiva-aineen kokonaispitoisuus on vähintään 43 prosenttia, mistä vähintään 26 prosenttia on kaakaovoita, - maitosuklaassa kaakaokuiva-aineen kokonaispitoisuus on vähintään 30 prosenttia ja siinä on vähintään 18 prosenttia maidon kuiva-ainetta, joka on saatu kuivaamalla osittain tai kokonaan täysmaitoa, osittain tai kokonaan kuorittua maitoa tai kermaa taikka osittain tai kokonaan kuivatusta kermasta, voista tai maitorasvasta siten, että maidon kuiva-aineesta vähintään 4,5 prosenttia on maitorasvaa, - kuorrutesuklaassa rasvattoman kaakaokuiva-aineen pitoisuus on vähintään 16 prosenttia. 4 artikla Jäsenvaltiot eivät saa antaa liitteessä I tarkoitettujen tuotteiden osalta sellaisia kansallisia säännöksiä, joista ei säädetä tässä direktiivissä. 5 artikla 1. Jäljempänä 6 artiklassa säädetyn menettelyn mukaisesti päätetään - tämän direktiivin yhdenmukaistamisesta elintarvikkeisiin sovellettavien yhteisön yleisten säännösten kanssa, - liitteessä I olevan B jakson 2 kohdan sekä C ja D jakson säännösten mukauttamisesta tekniikan kehitykseen. 2. Euroopan parlamentti ja neuvosto tarkastelevat komission ehdotuksesta viimeistään [ ](8) uudelleen tämän artiklan 1 kohdan toista luetelmakohtaa arvioidakseen, voidaanko tekniseen ja tieteelliseen kehitykseen mukauttamista koskevaa menettelyä mahdollisesti laajentaa, sanotun kuitenkaan rajoittamatta 2 artiklan 3 kohdan säännösten soveltamista. 6 artikla 1. Komissiota avustaa sääntelykomitea, pysyvä elintarvikekomitea, jäljempänä "komitea", joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. Jos Euroopan parlamentti ilmaisee perustellulla päätöslauselmalla, että hyväksyttäväksi aiottu ehdotus täytäntöönpanotoimenpiteiksi, joka on tämän direktiivin nojalla jätetty komitean käsiteltäväksi, ylittää tässä direktiivissä säädetyn täytäntöönpanovallan, komissio tarkastelee ehdotusta uudelleen. Päätöslauselman huomioon ottaen ja käynnissä olevan menettelyn määräaikoja noudattaen komissio voi joko tehdä komitealle uuden ehdotuksen toimenpiteiksi, jatkaa menettelyä tai antaa Euroopan parlamentille ja neuvostolle perustamissopimukseen perustuvan ehdotuksen. Komissio ilmoittaa Euroopan parlamentille ja komitealle toimista, joita se aikoo toteuttaa Euroopan parlamentin päätöslauselman johdosta, sekä esittää menettelynsä perustelut. 4. Komissio päättää suunnitelluista toimenpiteistä, jos ne ovat komitean lausunnon mukaiset, tämän kuitenkaan rajoittamatta 3 kohdan soveltamista. 5. Jos toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä ja antaa siitä tiedon Euroopan parlamentille. 6. Jos Euroopan parlamentti katsoo, että komission tämän direktiivin nojalla tekemä ehdotus ylittää tässä direktiivissä annetun täytäntöönpanovallan, se ilmoittaa neuvostolle kantansa. 7. Neuvosto voi tällaisen kannan asianmukaisesti huomioon ottaen tehdä määräenemmistöllä päätöksen ehdotuksesta kolmen kuukauden kuluessa päivästä, jona asia on tullut vireille neuvostossa. Jos neuvosto on tässä määräajassa ilmaissut määräenemmistöllä vastustavansa ehdotusta, komissio tarkastelee sitä uudelleen. Se voi tehdä neuvostolle muutetun ehdotuksen, tehdä ehdotuksensa uudelleen tai antaa perustamissopimukseen perustuvan säädösehdotuksen. Jos neuvosto ei ole tässä määräajassa antanut ehdotettua täytäntöönpanosäädöstä eikä ilmoittanut vastustavansa ehdotusta täytäntöönpanotoimenpiteiksi, komissio antaa ehdotetun täytäntöönpanosäädöksen. 7 artikla Kumotaan neuvoston direktiivi 73/241/ETY [...](9) lukien. Viittauksia kumottuun direktiiviin pidetään viittauksina tähän direktiiviin. 8 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [...](10). Niiden on ilmoitettava tästä komissiolle viipymättä. 2. Näitä säännöksiä on sovellettava siten, että - sallitaan [...](11) lukien liitteessä I määriteltyjen tuotteiden kaupan pitäminen, jos ne ovat tässä direktiivissä säädettyjen määritelmien ja sääntöjen mukaisia, - kielletään [...](12) lukien sellaisten tuotteiden kaupan pitäminen, jotka eivät ole tämän direktiivin mukaisia. Sellaisten tuotteiden kaupan pitäminen on kuitenkin sallittu varastojen loppumiseen asti, jotka eivät ole tämän direktiivin mukaisia mutta jotka on varustettu neuvoston direktiivin 73/241/ETY mukaisin merkinnöin ennen [...](13). 3. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 9 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 10 artikla Tämä direktiivi on osoitettu kaikille jäsenvaltioille. Tehty Brysselissä ... Euroopan parlamentin puolesta Puheenjohtaja Neuvoston puolesta Puheenjohtaja (1) EYVL C 231, 9.8.1996, s. 1 ja EYVL C 118, 17.4.1998, s. 10. (2) EYVL C 56, 24.2.1997, s. 20. (3) Euroopan parlamentin lausunto, annettu 23. lokakuuta 1997 (EYVL C 339, 10.11.1997, s. 123), neuvoston yhteinen kanta, vahvistettu 28. lokakuuta 1999 ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 228, 16.8.1973, s. 23, direktiivi sellaisena kuin se on viimeksi muutettuna direktiivillä 89/344/ETY (EYVL L 142, 25.5.1989, s. 19). (5) EYVL L 33, 8.2.1979, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 97/4/EY (EYVL L 43, 14.2.1997, s. 21). (6) EYVL L 291, 19.11.1969, s. 9. (7) 66 kuukauden kuluttua tämän direktiivin voimaantulopäivästä. (8) 36 kuukautta tämän direktiivin voimaantulopäivästä. (9) 36 kuukautta tämän direktiivin voimaantulopäivästä. (10) 36 kuukautta tämän direktiivin voimaantulopäivästä. (11) 36 kuukautta tämän direktiivin voimaantulopäivästä. (12) 36 kuukautta tämän direktiivin voimaantulopäivästä. (13) 36 kuukautta tämän direktiivin voimaantulopäivästä. LIITE I TUOTTEIDEN MYYNTINIMITYKSET, MÄÄRITELMÄT JA OMINAISUUDET A. Myyntinimitykset ja määritelmät 1. Kaakaovoi >TAULUKON PAIKKA> 2. a) Kaakaojauhe, kaakao tarkoittaa tuotetta, joka on saatu puhdistettuja, kuorittuja ja paahdettuja kaakaopapuja jauhamalla ja joka sisältää vähintään 20 prosenttia kaakaovoita laskettuna kuiva-aineen painosta ja enintään 9 prosenttia vettä; b) Vähärasvainen kaakao, vähärasvainen kaakaojauhe tarkoittaa kaakaojauhetta, joka sisältää alle 20 prosenttia kaakaovoita laskettuna kuiva-aineen painosta; c) Suklaajauhe tarkoittaa tuotetta, joka koostuu kaakaojauheen sekä sokereiden seoksesta, jossa on vähintään 32 prosenttia kaakaojauhetta; d) Suklaajuoma, sokeroitu kaakao, sokeroitu kaakaojauhe tarkoittaa tuotetta, joka koostuu kaakaojauheen ja sokereiden seoksesta, jossa on vähintään 25 prosenttia kaakaojauhetta; näitä nimityksiä on täydennettävä maininnalla "vähärasvainen", jos tuote on vähärasvainen b alakohdan mukaisesti. 3. Suklaa a) tarkoittaa tuotetta, joka on valmistettu kaakaotuotteista ja sokereista ja jossa, jollei b alakohdasta muuta johdu, kaakaokuiva-aineen kokonaispitoisuus on vähintään 35 prosenttia, mistä vähintään 18 prosenttia on kaakaovoita ja vähintään 14 prosenttia rasvatonta kaakaokuiva-ainetta; b) kuitenkin, jos tätä nimitystä täydennetään sanoilla: - sirote tai hiutaleet: sirotteina tai hiutaleina esiintyvässä tuotteessa on kaakaokuiva-aineen kokonaispituoisuuden oltava vähintään 32 prosenttia, mistä vähintään 12 prosenttia on kaakaovoita ja vähintään 14 prosenttia rasvatonta kaakaokuiva-ainetta, - kuorrute: tuotteessa on kaakaokuiva-aineen kokonaispitoisuuden oltava vähintään 35 prosenttia, mistä vähintään 31 prosenttia on kaakaovoita ja vähintään 2,5 prosenttia rasvatonta kaakaokuiva-ainetta, - giandujapähkinä (tai jokin sanan "gianduja" johdannainen): Tuote on saatu ensinnä suklaasta, jossa kaakaokuiva-aineen kokonaispitoisuus on vähintään 32 prosenttia, mistä vähintään 8 prosenttia on rasvatonta kaakaokuiva-ainetta, sekä toiseksi hienoksi jauhetuista hasselpähkinöistä siten, että 100 grammassa tuotetta on vähintään 20 grammaa ja enintään 40 grammaa hasselpähkinää. Tuotteeseen voidaan lisätä: a) maitoa ja/tai haihduttamalla saatua maidon kuiva-ainetta sellaisessa suhteessa, että lopputuote sisältää enintään 5 prosenttia maidon kuiva-ainetta, b) manteleita, hasselpähkinöitä ja muita pähkinöitä joko kokonaisina tai rouhittuina siten, että niitä on yhdessä jauhetun hasselpähkinän kanssa enintään 60 prosenttia tuotteen kononaispainosta. 4. Maitosuklaa a) tarkoittaa tuotetta, joka on valmistettu kaakaotuotteista, sokereista ja maidosta tai maitotuotteista ja joka, jollei b alakohdasta muuta johdu, sisältää: - vähintään 25 prosenttia kaakaokuiva-ainetta, - vähintään 14 prosenttia maidon kuiva-ainetta, joka on saatu kuivaamalla osittain tai kokonaan täysmaitoa, osittain tai kokonaan kuorittua maitoa tai kermaa taikka osittain tai kokonaan kuivatusta kermasta, voista tai maitorasvasta, - vähintään 2,5 prosenttia rasvatonta kaakaokuiva-ainetta, - vähintään 3,5 prosenttia maitorasvaa, ja jonka - kokonaisrasvapitoisuus (kaakaovoita ja maitorasvaa) on vähintään 25 prosenttia. b) Kuitenkin, jos tätä nimitystä täydennetään sanoilla: - sirote tai hiutaleet: sirotteina tai hiutaleina esiintyvässä tuotteessa on kaakaokuiva-aineen kokonaispitoisuuden oltava vähintään 20 prosenttia ja siinä on oltava vähintään 12 prosenttia maidon kuiva-ainetta, joka on saatu kuivaamalla osittain tai kokonaan täysmaitoa, osittain tai kokonaan kuorittua maitoa, kermaa, taikka osittain tai kokonaan kuivatusta kermasta, voista tai maitorasvasta, ja tuotteen kokonaisrasvapitoisuuden (kaakaovoita ja maitorasvaa) on oltava vähintään 12 prosenttia, - kuorrute: tuotteen kokonaisrasvapitoisuuden (kaakaovoita ja maitorasvaa) on oltava vähintään 31 prosenttia, - giandujapähkinä (tai jokin sanan "gianduja" johdannainen): Tuote on saatu ensinnä maitosuklaasta, joka sisältää vähintään 10 prosenttia maidon kuiva-ainetta, joka on saatu kuivaamalla osittain tai kokonaan täysmaitoa, osittain tai kokonaan kuorittua maitoa tai kermaa taikka osittain tai kokonaan kuivatusta kermasta, voista tai maitorasvasta, sekä toiseksi hienoksi jauhetuista hasselpähkinöistä siten, että 100 grammassa tuotetta on vähintään 15 grammaa ja enintään 40 grammaa hasselpähkinää. Tuotteeseen voidaan myös lisätä manteleita, hasselpähkinöitä ja muita pähkinöitä joko kokonaisina tai rouhittuina siten, että niitä on yhdessä jauhetun hasselpähkinän kanssa enintään 60 prosenttia tuotteen kokonaispainosta. c) Kun tässä nimityksessä sana "maito" on korvattu seuraavasti: - kermasta valmistettu: tuotteen on sisällettävä vähintään 5,5 prosenttia maitorasvaa, - rasvattomasta maidosta valmistettu: tuote saa sisältää enintään 1 prosenttia maitorasvaa. d) Yhdistynyt kuningaskunta ja Irlanti voivat sallia alueellaan nimityksen "milk chocolate" (maitosuklaa) käyttämisen 5 alakohdassa tarkoitetusta tuotteesta, sillä edellytyksellä, että nimityksen ohella mainitaan molemmissa tapauksissa maidon kuiva-ainepitoisuus, josta kummankin tuotteen osalta on erikseen säädetty ja joka merkitään seuraavasti : "maidon kuiva-aineita: vähintään ... prosenttia". 5. Maitosuklaa, jossa on korkea maitopitoisuus tarkoittaa tuotetta, joka on valmistettu kaakaotuotteista, sokereista ja maidosta tai maitotuotteista ja joka sisältää: - vähintään 20 prosenttia kaakaokuiva-ainetta, - vähintään 20 prosenttia maidon kuiva-ainetta, joka on saatu kuivaamalla osittain tai kokonaan täysmaitoa, osittain tai kokonaan kuorittua maitoa tai kermaa taikka osittain tai kokonaan kuivatusta kermasta, voista tai maitorasvasta, - vähintään 2,5 prosenttia rasvatonta kaakaokuiva-ainetta, - vähintään 5 prosenttia maitorasvaa, ja jonka - kokonaisrasvapitoisuus (kaakaovoita ja maitorasvaa) on vähintään 25 prosenttia. 6. Valkoinen suklaa tarkoittaa tuotetta, joka on valmistettu kaakaovoista, maidosta tai maitotuotteista sekä sokereista ja joka sisältää vähintään 20 prosenttia kaakaovoita ja vähintään 14 prosenttia maidon kuiva-ainetta, joka on saatu kuivaamalla osittain tai kokonaan täysmaitoa, osittain tai kokonaan kuorittua maitoa tai kermaa taikka osittain tai kokonaan kuivatusta kermasta, voista tai maitorasvasta, ja josta vähintään 3,5 prosenttia on maitorasvaa. 7. Täytesuklaa, ..... täytteinen suklaa, .... sisältävä suklaa tarkoittaa täytettyä tuotetta, jonka ulkokuori muodostuu jostakin 3, 4, 5 ja 6 kohdassa määritellystä tuotteesta. Nimitys ei tarkoita tuotteita, joiden sisus muodostuu leipomo-, konditoria- tai keksituotteesta taikka jäätelön tai mehujään kaltaisista jäädytetyistä valmisteista. Tämän nimisissä tuotteissa ulkokuorena olevan suklaan määrän on oltava vähintään 25 prosenttia tuotteen kokonaispainosta. 8. Chocolate a la taza tarkoittaa kaakaotuotteista, sokereista sekä vehnä-, riisi- tai maissijauhoista tai vehnä-, riisi- tai maissitärkkelyksestä valmistettua tuotetta, joka sisältää vähintään 35 prosenttia kaakaokuiva-ainetta, mistä vähintään 18 prosenttia on kaakaovoita ja vähintään 14 prosenttia rasvatonta kaakaokuiva-ainetta, sekä enintään 8 prosenttia jauhoja tai tärkkelystä. 9. Chocolate familiar a la taza tarkoittaa kaakaotuotteista, sokereista sekä vehnä-, riisi- tai maissijauhoista tai vehnä-, riisi- tai maissitärkkelyksestä valmistettua tuotetta, joka sisältää vähintään 30 prosenttia kaakaokuiva-ainetta, mistä vähintään 18 prosenttia on kaakaovoita ja vähintään 12 prosenttia rasvatonta kaakaokuiva-ainetta, sekä enintään 18 prosenttia jauhoja tai tärkkelystä. 10. Suklaakonvehti tai praliini tarkoittaa yhden suupalan kokoista tuotetta, joka koostuu: - täytesuklaasta, tai - yhdestä suklaasta tai suklaan, sellaisena kuin se on määritelty 3, 4, 5 tai 6 kohdassa, ja muiden syötävien aineiden yhdistelmästä tai sekoituksesta edellyttäen, että suklaata on vähintään 25 prosenttia tuotteen kokonaispainosta. B. SALLITUT VALINNAISET AINESOSAT LISÄTYT SYÖTÄVÄT AINEET 1. A jakson 3, 4, 5, 6, 8 ja 9 kohdassa määriteltyihin suklaatuotteisiin voidaan lisätä myös muita syötäviä aineita, tämän kuitenkaan rajoittamatta 2 artiklan ja B jakson 2 kohdan solvetamista. Kuitenkin: - muiden kuin maidosta saatujen eläinrasvojen ja niiden valmisteiden lisääminen on kielletty, - jauhojen ja hiutale- tai jauhemuodossa olevan tärkkelyksen lisääminen on sallittua vain, jos lisäys on A jakson 8 ja 9 kohdan määritelmien mukainen. Näiden lisättyjen syötävien aineiden määrä saa olla enintään 40 prosenttia lopullisen tuotteen kokonaispainosta. 2. Edellä A jakson 2, 3, 4, 5, 6, 8 ja 9 kohdassa määriteltyihin tuotteisiin voidaan lisätä ainoastaan sellaisia aromeja, jotka eivät jäljittele suklaan tai maitorasvan makua. C. PROSENTTIMÄÄRIEN LASKEMINEN Edellä A jakson 3, 4, 5, 6, 8 ja 9 kohdassa tarkoitettujen tuotteiden vähimmäispitoisuudet on laskettava siten, että ensin vähennetään B jaksossa tarkoitettujen ainesosien paino. A jakson 7 ja 10 kohdan mukaisten tuotteiden vähimmäispitoisuudet on laskettava siten, että ensin vähennetään B jaksossa tarkoitettujen ainesosien paino sekä täytteen paino. Edellä A jakson 7 ja 10 kohdassa määriteltyjen tuotteiden suklaapitoisuudet on laskettava suhteessa lopullisen tuotteen kokonaispainoon, jossa on mukana täyte. D. SOKERIT Tässä direktiivissä tarkoitetuilla sokereilla ei tarkoiteta yksinomaan sokereita, joita säännellään tiettyjä elintarvikkeena käytettäviä sokereita koskevan jäsenvaltioiden lainsäädännön lähentämisestä 11 päivänä joulukuuta 1973 annetulla neuvoston direktiivillä 73/437/ETY(1). (1) EYVL L 356, 27.12.1973, s. 71, direktiivi sellaisena kuin se on viimeksi muutettuna vuoden 1985 liittymisasiakirjalla. LIITE II 2 ARTIKLAN 1 KOHDASSA TARKOITETUT KASVIRASVAT Edellä 2 artiklan 1 kohdassa mainitut kasvirasvat, joko erikseen tai sekoitettuina, vastaavat kaakaovoita, ja niiden on täytettävä seuraavat vaatimukset: a) Ne ovat lauriinihappoa sisältämättömiä kasvirasvoja, joissa on paljon POP-, Post- ja StOSt-(1) tyyppisiä symmetrisiä monotyydyttymättömiä triglyseridejä. b) Ne sekoittuvat missä suhteessa tahansa kaakaovoihin ja sopivat yhteen sen fysikaalisten ominaisuuksien kanssa (sulamispiste ja kiteytymislämpötila, sulamisnopeus, temperoinnin tarve). c) Ne valmistetaan yksinomaan puhdistamalla ja/tai fraktioimalla, jolloin triglyseridirakenteen entsymaattinen muuttuminen on mahdotonta. >TAULUKON PAIKKA> Lisäksi jäsenvaltiot saavat poikkeuksellisesti sallia kookosöljyn käytön suklaassa, jota käytetään jäätelön ja vastaavien jäädytettyjen tuotteiden valmistamiseen. (1) P (palmitiinihappo), O (öljyhappo), St (steariinihappo). NEUVOSTON PERUSTELUT I JOHDANTO 1. Komissio esitti neuvostolle 30. toukokuuta 1996 perustamissopimuksen 95 (ent. 100 a artikla) artiklaan perustuvan direktiiviehdotuksen elintarvikkeena käytettävistä kaakao- ja suklaatuotteista(1). 2. Euroopan parlamentti antoi lausuntonsa ensimmäisessä käsittelyssä 23. lokakuuta 1997(2). Parlamentin lausunnon johdosta komissio antoi neuvoston käsiteltäväksi muutetun ehdotuksen 4. maaliskuuta 1998(3). 3. Talous- ja sosiaalikomitea antoi lausuntonsa 31. lokakuuta 1996(4). 4. Neuvosto vahvisti 28. lokakuuta 1999 yhteisen kantansa perustamissopimuksen 251 (ent. 189 b artikla) artiklan mukaisesti. II EHDOTUKSEN TAVOITE Direktiiviehdotus, joka toimitettiin neuvostolle kuuden muun direktiiviehdotuksen kanssa(5), on osa elintarvikealan vertikaalisten direktiivien yksinkertaistamishanketta. Ehdotuksella on tarkoitus korvata neuvoston direktiivi 73/241/ETY elintarvikkeena käytettäviä kaakao- ja suklaatuotteita koskevan jäsenvaltioiden lainsäädännön lähentämisestä(6), koska sääntöjä on tarpeen mukauttaa teknologian kehittymiseen ja kuluttajien makutottumuksissa tapahtuneisiin muutoksiin sekä elintarvikkeita koskevaan yhteisön yleiseen lainsäädäntöön. Ehdotuksella on toisaalta tarkoitus yhdenmukaistaa mahdollisuus käyttää muita kasvirasvoja kuin kaakaovoita suklaan tuotannossa koko yhteisön osalta, koska kyseisten rasvojen käyttö on tähän asti ollut sallittua ainoastaan seitsemässä jäsenvaltiossa. Direktiiviehdotus auttaa siten osaltaan varmistamaan kaakao- ja suklaatuotteiden alan sisämarkkinoiden moitteettoman toiminnan. III YHTEISEN KANNAN ERITTELY A. YLEISET HUOMAUTUKSET 1. Euroopan parlamentin tarkistusten osalta Komission muutetun ehdotuksen osalta neuvosto noudatti komission kantaa - toisaalta hyväksymällä osittain tarkistuksen 36 (kaksoismerkinnän periaatteen osalta) sekä tarkistukset 19 ja 20 tehden niihin kuitenkin sekä teknisiä että sanamuotoihin liittyviä muutoksia, - toisaalta hylkäämällä samoista syistä kuin komission tarkistukset 1, 2, 3, 4, 5, 51, 9, 10, 12, 40, 35, 15, 17, 18 ja 21 (ottaen lisäksi 12, 17 ja 18 osalta huomioon yhteisen tutkimuskeskuksen loppuraportin analyysimenetelmistä suklaassa olevien kaakaovoin ja muiden kasvirasvojen määrittämiseksi ("Devising analytical methods for the determination of cocoa butter and other vegetable fats in chocolate"). Sitä vastoin neuvosto poikkesi komission muutetusta ehdotuksesta - ottamalla huomioon asiasisällön puolesta tarkistukset 7, 70 ja 37 sekä osittain tarkistukset 64 ja 16, - hylkäämällä tarkistuksen 14. 2. Lisäksi neuvosto teki komission muutettuun ehdotukseen useita muita sekä asiasisältöä että tekstin muotoa koskevia muutoksia. Komissio on hyväksynyt kaikki muutokset. Niiden suhteen on tehtävä seuraavat erityishuomautukset: B. ERITYISHUOMAUTUKSET komission muutettuun ehdotukseen tehtyjen muutosten osalta 1. 2 artiklan 1 kohta ja johdanto-osan 6 kappale; liite II(7) Mitä tulee muiden kasvirasvojen kuin kaakaovoin mahdolliseen käyttöön suklaan tuotannossa, neuvosto katsoi täydellisen yhdenmukaistamisen olevan paras keino kaikkien suklaatuotteiden vapaan liikkuvuuden varmistamiseksi ja siten alan sisämarkkinoiden toteuttamiseksi; tämän saavuttamiseksi se antoi säännöksen, jonka mukaan kyseisten rasvojen lisääminen suklaatuotteeseen sallitaan koko yhteisössä. Samalla neuvosto katsoi aiheelliseksi rajoittaa kyseiset kasvirasvat uudessa liitteessä II lueteltuihin kuuteen erityiseen rasvaan; kyseiset kuusi rasvaa, jotka ovat kaikki trooppista alkuperää, määritellään siinä teknisin ja tieteellisin perustein kaakaovoita vastaaviksi; lisäksi kaikki entsymaattinen käsittely kielletään. Seitsemäs kasvisrasva, kookosöljy, sallitaan yksinomaan jäätelön ja vastaavien jäädytettyjen tuotteiden valmistamiseen. Näillä säännöksillä neuvosto otti asiasisällön osalta huomioon Euroopan parlamentin tarkistukset 7, 70 ja 37. 2. 2 artiklan 2 kohta Neuvosto noudatti komission kantaa hyväksymällä muiden kasvirasvojen kuin kaakaovoin kaksoismerkinnän periaatteen; se lisäsi konkreettisen maininnan, jonka on oltava päällyksessä ainesosaluettelon lisäksi. Kyseisen maininnan paikasta päällyksessä neuvosto sääti, että kolme mainintaa, nimittäin maininta tuotteen sisältämistä kasvirasvoista, myyntinimike ja ainesosaluettelo, on oltava samassa näkökentässä, mutta kukin selvästi toisista erottuvana. Tällä neuvosto otti osittain uudelleen huomioon tarkistuksen 36. 3. 2 artiklan 3 kohta Neuvosto lisäsi uuden kohdan katsoen asianmukaiseksi säätää, että liitteessä II olevaa kasvirasvojen luetteloa koskevat mahdolliset muutokset tehdään yhteispäätösmenettelyä noudattaen. 4. 2 artiklan 4 kohta Lisäämällä tämän uuden kohdan neuvoston määräsi päivämäärän (66 kuukautta direktiivin voimaantulosta), johon mennessä komissio tekee yhteispäätösmenettelyn mukaisesti tarvittaessa ehdotuksen kasvirasvojen luettelon muuttamisesta; mahdollisessa ehdotuksessa otetaan huomioon tutkimus, jonka komissio tekee kaakaon ja muiden kasvirasvojen tuottajamaihin kohdistuvista taloudellisista vaikutuksista. Kyseinen säännös heijastaa siis osittain tarkistusten 64 ja 16 henkeä. Komission tavoin neuvosto ei kuitenkaan katsonut mahdolliseksi sitoa direktiivin voimaantuloa kyseisen vaikutustutkimuksen esittämiseen, koska sen mielestä tosiasialliseen tietoon perustuva objektiivinen arviointi voidaan tehdä vasta sen jälkeen, kun direktiivi on ollut voimassa jonkin aikaa. 5. 5 artiklan 1 ja 2 kohta sekä johdanto-osan 15 kappale Neuvosto katsoi olevan asianmukaista, että komission toimivalta mukauttaa direktiivi tekniikan kehitykseen koskee ainoastaan tiettyjä liitteen I säännöksiä ja että lainsäätäjä on toimivaltainen direktiivin kaikkien muiden säännösten mahdollisen mukauttamisen osalta. Neuvosto lisäsi kuitenkin uuden 2 kohdan, jonka mukaan neuvosto ja Euroopan parlamentti tarkastelevat komission toimivaltaa uudelleen, sen mahdollista laajentamista silmällä pitäen. 6. 6 artikla ja johdanto-osan 15 kappale Neuvosto korvasi 28. kesäkuuta 1999(8) tehdyn neuvoston päätöksen (komitologia) mukaisesti komission ehdottaman kuulemismenettelyn sääntelymenettelyllä. 7. 7 ja 8 artikla Neuvosto katsoi tarkoituksenmukaiseksi pidentää direktiivin voimaantulon (direktiivin 73/241/ETY kumoaminen) ja kansalliseen lainsäädäntöön saattamisen määräaikoja. 8. Liite I Neuvosto teki liitteeseen useita sekä asiasisältöä että muotoa koskevia muutoksia. Asiasisältöä koskevat muutokset ovat: - A jaksossa seuraavat kohdat: - A.1: kaakaovoin määritelmän palauttaminen tekstiin, - A.4 d): tuotteen "milk chocolate" (maitosuklaa) osalta lisättiin velvollisuus ilmoittaa maidon kuiva-ainepitoisuus; neuvosto katsoi asianmukaiseksi säilyttää tällä lisäyksellä aikaansaatu tilanne muuttumattomana, eli säilyttää tämä oikeus Yhdistyneessä kuningaskunnassa ja Irlannissa, - A 5: (sekä johdanto-osan 13 kappaleen toinen osa): neuvosto katsoi tarkoituksenmukaiseksi yhdenmukaistaa englanninkielinen myyntinimitys muiden kieliversioiden kanssa, kyseisen tuotteen nimitys on vastedes "family milk chocolate" ("maitosuklaa, jossa on korkea maitopitoisuus"), - B jaksossa uuden 2 kohdan lisääminen: neuvosto säilytti suklaan laadun taatakseen nykyisen säännöksen rajoittamalla tiettyjen aromien käyttöä suklaan valmistuksessa, - C jaksossa prosenttimäärien laskemista koskevan täsmennyksen lisääminen liitteessä I olevien A.7 ja A.10 kohdan mukaisten tuotteiden valmistamisen osalta, - D jakso, uusi jakso, jossa täsmennetään käsitteen "sokerit" merkitys. Jaksossa A oleviin 2 ja 3 kohtaan tehdyt muutokset koskevat sanamuotoa. 9. Liite II Neuvosto lisäsi tämän uuden liitteen, jotta muut kasvirasvat kuin kaakaovoi voitaisiin määritellä ja luetella (ks. edellä 1 kohta). 10. Neuvosto ei katsonut asianmukaiseksi sisällyttää komission ehdottamaa uutta 3 a artiklaa, jossa viitataan direktiiviin 89/107/ETY, koska yhteisön oikeuden soveltaminen on itsestään selvää. IV YHTEENVETO Neuvosto arvioi, että yhteinen kanta vastaa asiasisällöltään suurelta osin Euroopan parlamentin toiveita, erityisesti mitä tulee muiden kasvirasvojen kuin kaakaovoin rajoittamiseen ja kaksoismerkintään. Muiden kasvirasvojen kuin kaakaovoin osalta neuvosto katsoo jopa menneensä Euroopan parlamenttia pidemmälle määritellessään kyseiset rasvat kaakaovoita vastaaviksi ja laatiessaan kuuden trooppista alkuperää olevien erityisen rasvan luettelon. Neuvosto sovitti lisäksi tasapainoisella tavalla yhteen tietyt alan teollisuuden tekniset tarpeet ja kuluttajien oikeutetut odotukset, erityisesti tuotteiden koostumusta koskevien tietojen suhteen. Neuvosto arvioi lopuksi yhteisen kannan tekstin olevan sellainen, että sillä varmistetaan kaakao- ja suklaatuotteiden alan sisämarkkinoiden moitteeton toiminta. (1) EYVL C 231, 9.8.1996, s. 1. (2) EYVL C 339, 10.11.1997, s. 123. (3) EYVL C 118, 17.4.1998, s. 10. (4) EYVL C 56, 24.2.1997, s. 20. (5) Ne koskevat seuraavia elintarvikkeita: - tietyt sokerit - hunaja - hedelmämehut ja vastaavat valmisteet - säilötyt maidot - kahviuutteet ja sikuriuutteet - hillot, hyytelöt, marmeladit ja kastanjasoseet. (6) EYVL L 228, 16.8.1973, s. 23. (7) Viitteet tehdään yhteiseen kantaan. (8) EYVL L 184, 17.7.1999, s. 23.